
CARTES DE JOSEP LLORENS ARTIGAS A RAFAEL BENET: 
DE BARCELONA A PARÍS (1918-1939) 


Que el Fons epistolar de Rafael Benet -donat per la seva neta a la Biblioteca de 
Catalunya (BC) l'any 2018- és d'una excepcionalitat que ultrapassa d'altres pel 
nombre de corresponsalies que aplega és un fet. Una ullada al seu inventari ens 
dona la nòmina gairebé exhaustiva dels protagonistes de la cultura catalana, 
sobretot de l'arti la literatura, de la primera meitat del segle XX. I Josep Llorens 
Artigas (Barcelona 1892- 1980) no fou una excepció, ans al contrari, s'erigeix 
com un dels corresponsals més actius amb Rafael Benet. 

Ambdós mantingueren una estreta relació amical i professional de la qual es 
retroalimentaren per a donar el millor d'ells mateixos en qualsevol dels registres 
en què s'expressessin, ja fora el crític-artístic com el creatiu. Si bé de moment no 
disposem de les cartes de Benet rebudes per Llorens Artigas, almenys disposem 
de mitja partitura gràcies a l'exhaustiu arxiu que el terrassenc ens ha llegat. 
En tot cas, el ressò de la seva veu es fa ben palès a moltes d'elles. Aquestes 
cartes i postals ens el mostren en la seva nua humanitat, des dels seus encerts 
i desencerts, des de les seves expectatives, il-lusions i angoixes: unes cartes que 
barregen, sense solució de continuitat, vida artística i privada —i sovint el gran 
sentit de l'humor de Llorens Artigas- i que evidencien els forts vincles entre 
dos dels artistes i crítics d'art catalans més importants del moment, òbviament 
amb el permís de Feliu Elias. 

La corresponsalia consta d'una cinquantena de documents que van des de 
1918 fins a l'any 1958, aproximadament.' Sense ànim ni extensió suficient 
per a exposar-les amb l'exhaustivitat que mereixerien, he fet una tria de les més 
rellevants en quant al seu contingut. Cartes i postals" que eleven el tàndem 
Benet-Llorens com a un dels més actius, inclús en contextos hostils per a la 
cultura catalana com foren el de la dictadura primoriverista prèvia a la segona 
república, els anys de guerra civil i durant el franquisme, períodes des d'on 
cap dels dos renuncià ni a la seva projecció professional en l'àmbit català ni 
l'internacional i, ni de bon tros, a la necessitat de mantenir viu el llegat cultural 
de la seva generació 2 


Cartes de la Mancomunitat (1918-1923) 


Ben sabut és que la relació entre ambdós es consolidà amb la incorporació del 
primer a l'Agrupació Courbet." De ben segur la coneixença mútua es remuntava 
entorn de la seva estada a l'Escola de Francesc d'A. Galí i, sobretot, des de la 

Postal de Josep Llorens Artigas a Rafael Benet des de Ribes de Fresser de 14 de setembre de 
1918 Fons Rafael Benet. Biblioteca de Catalunya. 


pàgina d'art de La Veu de Catalunya, on Benet hi col-laborava des de 1912: 
pàgina de la qual n'arribarà a ser director l'any 1923, un any abans que aquell 
marxés a París per encetar una nova etapa com a artista, deixant enrere també la 
seva tasca docent i com a secretari i adjunt de la direcció a l'Escola Tècnica 
d'Oficis Artístics." 

Llorens Artigas es va estrenar com a crític d'art a La Veu l'any 1917/ i des 
d'aquesta capçalera va escriure, al-ludint a Benet, en set articles sobre diverses 
col-lectives catalanes, des de les seves conegudes " Partites" i de manera monogràfica 
en dues ocasions." Pel que fa a altres publicacions com El Dia, L'Instant, La 
Revista, Gaseta de les Arts, entre d'altres, va escriure directament o indirectament 
sobre el terrassenc en unes sis ocasions, tot plegat entre 1918 i 19242 Més enllà 
d'aquest interval, ja a París, va escriure amb certa assiduitat entre 1933 i 1935 
per a Mirador i Art, revista aquesta on li dedicà un altre article al terrassenc. P 


Al voltant de Josep Armengol i de Francesc Domingo 


A finals de 1918 li adreça una carta on tracta diversos temes, com la mort de 
l'escultor Josep Armengol i l'ajut que pot donar Benet a Francesc Domingo: 
"Amic Benet: Aquí va l'article pel "Dia" que em demanaves pel nostre plorat 
Armengol" Vosaltres els que mes intimareu amb ell sou els (quel vos pertoca 
fer ressaltar els trets característics de la seva vida d'home i artista i també la 
serenitat de la seva mort, jo he donat tot el que podria donar, bauria pogut 
estendrem mes, però hauria sigut per a dir ço (sic) que hauria sentit dir als que 
foren de mes temps amics d'en Armengol. Tinc un gran interès en l'exposició 


Josep Armengol, Noia amb un gibrell. bronze, c. 1915-1918. Donació de Associació d'Amics de les 
Arts 1920 (Museu d'Art Jaume Morera. Fotografia MNAC). 


Domingo, per poc que vengués a ell li semblaria molt i tens de fer-te càrrec que 
per a la seva família 1000 pts. Es una quantitat fabulosa. Espero que per poc que 
puguis hi dediquis un moment i m'bo escriuràs... 42 Benet també dedicà un 
breu article d'homenatge a Josep Armengol el febrer de 1919. 5 

La preocupació per Domingo continuarà sent tema d'una altra carta d'aquells 
anys on també l'informa sobre la convocatòria municipal d'una plaça de professor 
de dibuix, fent-li avinent l'alt concepte que té d'ell en Galí, traslladant-li a la 
vegada que sembla receptiu a què Benet participi en alguns projectes que té 
pensats. Sobre Domingo li torna a dir: "... Fora 47: gran que, què el pobre Domingo 
Jès unes quantes pessetes perquè no pot pintar per manca de colors, arribar a fer 
tan sols unes 500 Pts. a ell li semblaria una fortuna... ,Y i li suggereix a Benet, de 
passada, si pot anunciar la seva exposició de gener de 1919 a El Dia. De fet, el 
seu neguit és l'avantsala del llarg parèntesi en què Domingo no va exposar 
individualment, és a dir, entre 1923-1927.7 

Un any més tard, $ informa a Benet que Domingo ja té un nou taller: el que 
llogà al carrer Canuda núm. 2 de Barcelona. 7 La seva admiració pel pintor, i 
que també expressà a la premsa escrita, $ es deixa veure en tota la seva veritat a 
aquestes cartes. En tot cas, confià en l'ajut de Benet per aixecar un Domingo en 
hores baixes. 7 

Carta de Josep Llorens Artigas a Rafael 
Benet com a Secretari de l'Escola 
Tècnica d'Oficis d'Art de 20 de gener 
de 1919 Fons Rafael Benet. 

JOAQUIM VAYREDA 


Coberta de de la monografia de Rafael 
Benet sobre Joaquim Vayreda. Barcelona, 
Publicacions de la Junta Municipal 
d'Exposicions d'Art, 1922. 


Biblioteca de Catalunya. Biblioteca de Catalunya. 


Sobre l'encàrrec a Rafael Benet de la monografia i exposició de 

Joaquim Vayreda 
L'any 1921, potser abans de la seva estada a París, becat per estudiar les pastes i 
els esmalts egipcis, " Llorens Artigas li fa avinent a Benet que ha estat nomenat 
per la Junta Municipal d'Exposicions de Barcelona per realitzar la biografia de 
Joaquim Vayreda: 'Caríssim. Saluda afectuosament a la teva senyora i al nano de 
part meva. De tu celebro puguis pintar força per a satisfacció nostra. Abir dijous 
va haver-hi reunió del comitè i es va aprovar l'acta escrita meva'' en la que es 
deia se tencomanés la biografia "V) Llavors al dir que tavisessin tot seguit, 
l'Oficial de secretaria va dir-me que ja ho havia fet a instancies d'en Barbeny" 
Segurament t'enviarem la carta (que jo en vegi la copia) a La Publicitat... 2 
Aquesta carta conté, a més, informació sobre l'encàrrec en sí, com els emoluments 
de 1000 pessetes per encarregar-se tant de redactar la biografia de Vayreda," 
com de l'exposició d'homenatge al pintor i, en general, de la direcció i difusió 
de tot plegat. 


Cartes des de París (1924-1939) 


Llorens Artigas va escriure unes quantes postals i cartes a Benet en les seves 
visites prèvies a França abans del 1924, on s'hi establí per uns disset anys, les 
quals es fan reveladores tant de l'opinió que li mereixia l'ambient parisenc, de la 
seva tasca com a ceramista que —no pas sense dificultats— va poder projectar 


Francesc Domingo, EL jugadors. oli sobre tela, 1920. Adquisició 
Plandiura, 1932 (Fotografia MNAC). 


arreu, de les amistats i contactes que va fer amb artistes com Picasso, Marquet 
o Dufy, com del seu parer sobre la crítica i el mercat d'art francesos. El ceramista 
mai perdé l'interès per tot allò que succeta a Catalunya, fins i tot s'erigeix en un 
informal ambaixador i relator de l'art català, del qual diu, en resum, res té a 
envejar al que es fa i/o arriba a París d'altres indrets. Però anem a pams. 


Al voltant d'un oli de Benet: Picasso, Dufy i la crítique francesa 


Probablement l'octubre de 1927 li escriu una substanciosa carta on repassa 
alguns crítics d'art francesos i trenca una llança pels catalans, especialment Elias: 
LL. l'Apa es un home que està molt per damunt dels crítics actuals que té França, 
i parlo dels crítics seriosos, no dels bandarres com Fels, VValdemar George"... 
Vauxcelles" i altres satèllits. A tots els conec personalment (no es cap honor) i 
al dir bandarres hauria pogut dir xantatgistes, és el mateix. En Zervos" (ésJ un 
xic més serio però bastant pastanaga... A la mateixa carta segueix: "...de moment 
et diré que als Cabiers d'Art es pot dir que econòmicament estem en mans de 
Picasso i d'en Dufj i que aquestes revistes d'avantguarda es venen... més a 
Barcelona que a París i si es compren els francesos amb exclosió (sic) dels estrangers, 
trobarem que sen venen més a Barcelona que a Paris i això ho se pel propi 
Zervos...." $È Aquesta observació sobre els Cahiers d'Art serà capturada per Benet 
a La Veu, on escrigué: "Barcelona és una de les ciutats del mon -segons digué 
Zervos al meu amic Josep Llorens Artigas- on, relativament hi ha més subscriptors 


Josep Llorens Artigas i Raoul Dufy, Vas de les nedadores. 
París, 1926. Fotografia, Metropolitan Museum of Art, Neyv Yort. 


de Cabiers d'Art 9 Veiem com, en certa manera, esdevingué un corresponsal de 


confiança a París per a Benet, que també li dona mesura tant de la receptivitat 
dels artistes catalans a les novetats parisenques com la d'un públic, el català, que 
demanava estar ben informat. De fet, és habitual a les crítiques de la Pàgina 
Artística de La Veu que Benet esmenti, inclús monogràficament, aquests crítics 


francesos, als quals coneix bé com a lector dels Cabiers d'Art. 

Segons diu a la mateixa carta, se'n va endur a París un oli de Benet: obra que 
no se n'estigué d'ensenyar a amics, coneguts i saludats, com diria Pla: 'E/ ters 
quadre el faig servir de pedra de toc per a conèixer el valor de tota aquesta criticalla 
(sic). Per ara dos homes solament han tingut paraules dignes: en Picasso i en 
Dufj. El primer s'ho mirà, s'interessà d'una pila de coses i digué: "esta bien", 
sense fer cap mes comentari... En Dufj s'hi aturà més i digué coses molt justes. 
Digué (quel aquest... és un bon quadre, (però) dels que fa quedar malament 
l'autor perquè es troba en una plenitud i un començament -com al pas de 
l'adolescent a l'adult-... En canvi lles del la crítica, ni val la pena de consignar- 
les: en Florent Fels es demanà perquè tenia penjat un quadre pompier, es pensà 
que era una broma: en VV. George ni s'ho mirà, li vaig ensenyar i no digué res: en 
Zervos es limità a dir que no li agradava. Estic segur que aquests parers haurien 
bagut de sentir a en Picasso i en Dufj i a Pores d'ara estarien descobrint tantes 
virtuts... en aquest quadre que tu i jo i totbom quedaria escruixit (sic). Aquí va 
tot molt podrit, i si a casa nostra tenim molts defectes, cal també saber veure. 


Rafael Benet. Grup de la família al Faure. Oli sobre tela. Obra exposada el 1928 al 
Salon des Tuileries de París. 


Quan tenim raó caiem sempre pels excessos: o vinga (al parlar de la pintura 
catalana o, tot d'un plegat, el de fora es el millor del mon... X Llorens Artigas 
fa una apologia de la pintura catalana en general —i de la de Benet en particular—, 
tot negligint de l'opinió d'algunes vaques sagrades de la crítica francesa del 
moment davant allò que es 'ven', o es projecta al món, des de París. De ben 
segur temptejava amb el quadre de Benet —a la manera d'informal marxant— 
perquè el terrassenc pogués exposar a París, la qual cosa succeirà el maig de 1928 
al VI Salon des Tuileries, celebrat al Palais de Bois de París, certamen on el 
terrassenc presentà dos olis," i on tornarà a exposar en dues ocasions més. 

Tot i això, Llorens Artigas també es va relacionar amb altres crítics més 
receptius a les novetats vingudes de fora com G. Coquiot, A. Dreyfus, C. Roger 
Marx, G. Charensol, G. Duthuit, M. Raynal i E. Tisserand, aquests dos darrers, 
probablement, autors dels primers articles monogràfics sobre ell de 1927 i 
1929. Pel que fa a Florent Fels, en general era un crític del gust de Benet, tot 
i l'estripada que el ceramista fa d'ell pel seu insolent estirabot. 


Tornant sobre la crítica d'art catalana: Benet, Elias i Gasch 


L'any 1929 escriu una nova —i també substanciosa— carta a Benet, que aquell any 
exposarà al VH Salon des Tuileries, des de la qual també li fa cinc cèntims dels 

mecanismes de presentació d'obra a les col-lectives franceses, la publicació 
d'articles, el pagament per la inclusió de fotografies al catàleg, etc. Havent vist ja 
a part d'escultura de la mostra li diu: "... Aniré a les Tulleries a veure la pintura 
i lenviaré la meva impressió de les teves coses al mig del batibull d'aquí... 
Laltre tema central de la llarga carta és, de nou, l'Apa: 'J 474 passem a l'Apa: 
l'Apa i jo hem pensat, pensem i pensarem sempre diferent, però tant ell com jo 
tenim un criteri personal de l'art, ell per cultura i de primera mà, jo més aviat 
intuitiu. El resultat ve a ser el mateix, per això es pot atacar tot menys la seva 
personalitat. Prescindint de si te raó o no, al llegir l'Apa em dona l'idea de les 
coses de que ell parla, encara que jo (en) pensi el contrari. Al llegir Gasch no veig 
més que el reflex de les coses que escriuen els crítics parisencs o que viuen a París, 
i això no m'interessa gens, ja que els crítics de París son poc interessants i els 
millors es nodreixen a les mateixes fonts de l'Apa, les úniques... 3 

Si bé no es prodigà massa en polemitzar des del seu vessant com a crític, no 
dubta en fer-ho epistolarment amb en Benet, a qui de ben segur té com a discret 
confident. Llorens Artigas és ben lluny de l'actitud extrema per transcendir d'un 
Gasch, tot desqualificant el llegat que el precedeix, només admirant encegat 
Miró i Dalí, i atacant la crítica que difereix del seu paper, ço és, Elias i Benet, 


Josep Llorens Artigas. Clar de Lluna. Gerro en gres. París, 1927. Museu del Disseny de Barcelona. 
Fotografia: Guillem Fernúndez-Huerta, MNAC. 


arribant a l'insult personal Amb tot, no el reconeix com a crític d'art honest, 
sinó més aviat un oportunista. 

Una breu carta sense data explícita i probablement de c. 1930 conté un 
paràgraf eloqiient al respecte i revelador de la seva bonhomia: '... per acabar un 
bon consell: pinta força, la pintura queda, la critique (sic) és inexistent i a penes 
eficaç. Accepta el fer de crític com un deure moral, però pintd X A la mateixa 
carta afegeix una comparació de caràcters entre Benet, Elias i ell mateix, tot 
dient de l'Apa i per al-lusions de Gasch: "... ellsí volgués, hauria fet una rebentada, 
però justificada, pel concepte que ell te de la pintura. 


Lafer del gerro Clar de Lluna: una adquisició excepcional de la 
Junta de Museus de Barcelona (1932) 


Benet li dedica el mes de gener un estat de la questió crític esmentant la introducció 
que li va fer Josep Pijoan per al catàleg novaiorquès de la Brummer Gallery —on 
Llorens Artigas faria la seva primera exposició individual a l'estranger— i 
transcrivint les crítiques d'Ernest Tisserand de 1929 i la que va fer Elias per a la 


revista Mirador " on podem veure com el català va més enllà en les seves 


apreciacions que el francès, remuntant-se a la tradició de la qual beu, cosa que 
després desenvoluparà Benet en un segon article sobre el ceramista —samb dos 
dies de diferència—, on farà una recensió de la mostra de la Sala Parés, la primera 
individual de Llorens Artigas, i on el terrassenc desplega el que hom pot considerar 
la més profunda aproximació a la seva ceràmica fins al moment, la primera on 
destaca, per exemple, les qualitats matèriques de les seves peces. 37 


Invitació per a l'exposició de Llorens Artigas a la Sala Parés de 1932, del 2 al 15 de gener. 
Unitat Gràfica. Biblioteca de Catalunya. 


Amb una postal potser de finals de gener o principis de febrer de 1932 li diu 
a Benet poc abans d'una propera visita seva a Barcelona: "Benvolguts amicsl Uns 
mots de pressa per a recordar-vos a la meva arribada que en Rafel no descuidi lo 
del Museu, que ho necessito com el pa que menjo i que ho consideraré com un 
bon servei d'amic. Car l'exposició de N.Y. s'ha ajornat fins el 5 de mars i em 
convenen noves satisfactòries per a remuntar els meus ànims i treballar de valent. 
Una abraçada a vosaltres i als nois de vostre... Llorens Artigas X 

El 17 de gener, però, Benet ja parla obertament del fet que C/4r de Lluna, 
l'obra en questió, pugui ser adquirida per als museus de Barcelona. D'aquest 
article val la pena reproduir un breu fragment: "... /o, que ignoro els preus que 
foren posats a cada una de les peces que figuraren a l'exposició..., no puc explicar- 
me el motiu pel qual aquestes peces millors no han restat a Barcelona, si no és 
que fossin valorades d'una manera molt més alta que les altres. Únicament en 
aquesta raó es pot trobar una mitja excusa del perquè els gresos rosa i el pot 
central de l'exposició no hagin estat adquirits. Aquests gresos admirables, sen 
tornaran a París. Vull deslliurar, doncs, la meva consciència de català dels 
remordiments que en aquest moment l'atenyen, si no es lliurés a la confessió 
pública seguent: La millor peça de l'exposició... ha de restar a Barcelona. Cal 
que el nostre Museu d'Arts Decoratives l'adquireixi... Un fragment on el 
terrassenc denota certa preocupació per no poder assegurar la seva compra. Però 
l'atenció que Benet dispensà a l'obra de Llorens Artigas des de La Veu des de 
primers d'any seria clau, tot fent una passa de gegant en l'entrada al museu, en 
general, de la ceràmica artística —i la seva en particular—. Gràcies als seus articles, 


Pàgina 5 del Butlletí dels Museus d'Art de 
Barcelona de gener de 1933 amb la reproducció 
del gerro Clar de Lluna de Josep Llorens Artigas. 
Biblioteca de Catalunya. 


obres considerades abans art decoratiu o aplicat assoliren l'estatus d'art, és a dir, 
el mateix nivell que la pintura o l'escultura. 

El 7 de març de 1932, un cop inaugurada la mostra americana, escriu: 
Benvolgut Benet: acabo de rebre la teva lletra: encantat de lo del Museu, però 
convindria obrar ràpidament i parar el cop a en Folch, que encara que esta molt 
pera mú, defensarà el reglamentarisme (sic) i dirà que sem comprarà més endavant, 
etc. Conec que en Llimona i Rebull defensaran el meu cas i el gerro aquest, no 
un altre, per això l'Apa també t'ajudarà: ..., no em descuidis aquest afer en el que 
m'bi empenyat (sic) l'amor propi i el que porto al gerro de que es parla. Confio amb 
tu prou Veiem, doncs, com Llorens Artigas marca de prop tot el procés 
previ a l'adquisició. La resta de la carta conté informacions diverses sobre 
una propera visita de Benet i la seva família a París, de ben segur amb motiu de 
la participació de Benet al X Salon des Tuileries, amb indicacions sobre 
l'allotjament, les visites a monuments i exposicions, el taller, etc., així com 
indicacions precises sobre com desenvolupar dues conferències de Benet a París, 
cicle al qual el ceramista donaria un valuós suport. ": 

Llorens Artigas cada cop tenia més clar que volia el gerro a Barcelona, i no 
qualsevol, sinó Clar de Lluna, en el que s'hi havia fixat Benet i que ell també 
valorava com una de les seves millors peces d'aquells primers anys a París (1927). 
Amb el pas dels dies el volia, i ho expressava amb vehemència inusitada, a 
Barcelona. 7 De ben segur Benet li faria avinent que hauria d'exposar el gerro al 
Saló de Montjuic per poder ser adquirit, tal com ens aclarirà Benet més endavant. 
A una nova carta li diu: Amic Benet: Que tal com va per aquí daltl.. que pot 

Postal de Josep Llorens Artigas a Rafael Benet des de Ginebra de Nadal de 
1958. Fons Rafael Benet. Biblioteca de Catalunya. 


arribar a sortir-ten amb la complicació del gerro del Museu, estic amb ànsia, 
doncs m'agradaria... tenir quelcom al Museu... pels quartos que necessito com 
el pa que menjo, sobretot amb el retard americà...$ 

Llorens Artigas, però, eleva certa "crisi quan li retreu a Benet que no es 
comuniqui amb ell sense saber el perquè. Així, a una carta escrita el 10 o 12 de 
maig de (1932J —dies i mes que consten a la mateixa—, és a dir, a les portes de 
la inauguració del Saló de Montjuic i del de Barcelona —i ja havent-se trobat el 
mes de març en persona a París—, li diu: "Home de Deul No ho facis mes això de 
no escriure, Jo pensava, que has pogut ferl per a molestar a en Benet i anava 
esporuguit per aquests carrers ple d'un remordiment desconegut. Potser pensava, 
l'afer del gerro va malament i no gosa dir-me "hi ase ni bestia", però encara que 
tot això bo consideri, com deia en una de les meves cartes, com un favor especial 
i particular envers mú, jo no podria obligar-te a reeixir. Demés l'Obiols menvia 
una lletra molt gentil que contrasta encara més amb el teu silenci i aquí tens el 
teu ceramista amic... tornant boig per moments... 4 La preocupació pren caire 
dramàtic segons es desprèn d'aquestes línies, però cal considerar la possibilitat 
que Benet no pogués respondre per ser aquella una primavera, i en general un 
any, especialment intens per a ell, participant en conferències, en set exposicions 
seves, en l'organització del Saló de Montjuic i el de Barcelona, en dirigir i 
assumir bona part dels escrits d'art de La Veu, etc., per no esmentar la seva 
tasca des de la Junta al voltant de la gran adquisició Plandiura d'aquell mateix 
any, entre d'altres. 

Postal de Josep Llorens Artigas a Rafael Benet des de París de 1932. 
Fons Rafael Benet. Biblioteca de Catalunya. 


Poc temps després, al juny, Benet ens confirma ja: "... Josep Llorens Artigas, 
que és també un dels noms que figuraven en la meva llista mínima de candidats al 
Museu, té al Saló sis magnífiques peces de ceràmica. L'aportació de Llorens cau de 
ple dintre de l'art pur... L'aportació de Llorens, tota excel.lent, assoleix un major 
grau líric en el gerro Clar de lluna... el qual és la peça assenyalada per enriquir el 
nostre Musei/ 5 Sens dubte, Benet contribuí abastament a situar Llorens Artigas 
com a pioner a escala internacional d'una nova ceràmica encara per esclatar. 

Les adquisicions dels museus barcelonins d'aquell any foren excepcionals, 
especialment les d'art contemporani, entre les quals olis i escultures 
d'Humbert, Sunyer, Hugué, Gargallo, Rebull, Granyer, Carles, Mestres 
i Cuairan. Sobre C/ar de Lluna Benet ens diu: ".. la Junta acordà amb 
encert l'adquisició del gres magnífic titulat Clar de lluna... la qual obra ha 
d'ésser considerada com a art pur i no com a art aplicat... Llorens no és tan 
solament un tècnic: és un líric que es serveix dels seus coneixements del foc i de la 
química i que es refia per a servir la lírica d'aquella quantitat infinitesimal 
d'absurd que algunes vegades produeix l'atzar —per dir-ho d'alguna manera o 
altra- controlat del foc. Tal com deixa ben clar al principi del seu informe per 
al Butlletí dels Museus d'Art de Barcelona, era requisit indispensable que per 
poder adquirir obra els artistes l'exposessin als certàmens oficials, car el 
reglament prohibia les adquisicions públiques a particulars, directament als 
artistes, col-leccionistes o galeristes, la qual cosa limitava la capacitat d'adquisició 
dels museus i, segons ell, calia reconduir. 


Sobre treure el cap d'una vegada i l'exposició de Picasso a la 
Galerie Petit (1932) 

En una carta, també de 1932, entra en detall sobre la seva situació com a artista 
i el seu desig de triomfar internacionalment: "... De moment 20 vaig a Itàlia, 
aniré segurament a l'Ardéche, al centre, però no en tinc gaires ganes. El que 
voldria es treballar: no es que no bo faci, però tot es treball d'incubadora i 
preparació. Em convindria un forn com el pa que menjo per a poder preparar 
una gran exposició aquí a Paris i treure el cap d'una vegada, però a la manera 
forta, per a repercutir a tot arreu... VI segueix: "... en Marcel Ray i la seva dona 
que el 14 juillet (sic) vaig trobar a cal Marquet em donaren records per a vosaltres 
i això ho faig ara... L'exposició Manet molt bondt, la d'en Picasso menys la 
part cubista i surrealista ara ja cansa massa, les èpoques rosa i blava sempre 
interessants. Bones però enfarfegades de literatura i de socialisme. Em temo 
molt que les generacions futures per reacció, siguin injustes amb aquest pintor, 
però en tindrà la culpa el bluf i la gloria excessiva que s'ha prodigat a una obra 
poc coneguda, que sensenyava amb compte gotes (sic). L'exposició de conjunt 
no l'afavoreix gens, malgrat el valor d'algunes obres. Bé, una abraçada del vostre 
amic que us estima. Llorens Artigas. Aquí no se n'està de relacionar les mancances 
que, al seu parer, tingué la que és considerada com a primera gran mostra 
retrospectiva picassiana a París, amb un ressò extraordinari que augmentà encara 
més la fama del malagueny. El veiem també per aquells anys ben relacionat amb 
artistes com Albert Marquet, un dels fauvistes francesos més interessants i amb 
el que també va col-laborar, així com amb Marcel Ray. 2 


De retorns i llegats 


Benet i Llorens Artigas representaren un informal —no declarat, però influent— 
front de difusió i valoració de l'art català, tant des del retir parisenc d'un, com 
des de la permanència aquí durant la dictadura instaurada el 1923 i el posterior 
exili durant la Guerra Civil de l'altre. En l'alta responsabilitat que tenien amb el 
país des dels seus escrits d'art s'hi veu un deure moral, com bé li digué a Benet, 
però afegirem que també en el fet de crear obra. I de França, Llorens Artigas, 
tornarà amb rotunds èxits internacionals per continuar, des de casa, una 
incontestable etapa de maduresa que augmentà el seu prestigi arreu del món, 
sense renunciar ni a la docència, ni a crear escola ceràmica, tant al llarg dels anys 
quaranta i després des del Racó de Gallifa, a partir del 1951, lloc on s'hi establí 
i des d'on també s'hi adreça epistolarment a Benet, si bé amb una freqiiència 
menor a l'acostumada, donada la proximitat geogràfica i la major freqiiència de 
les seves trobades. 

Cal fer esment, ja per acabar, de la implicació del ceramista en la puixant 
vida artística catalana de postguerra gràcies també al suport de Benet i d'altres 
crítics, escriptors, artistes, galeristes O promotors, com per exemple V. M. 


d'Imbert, que l'inclogué com a convidat d'honor al VII Saló d'Octubre de 
1954, o la tasca feta des dels S4/ones de Mayo, que inclogueren una secció de 
ceràmica al costat de les de pintura i escultura, per no esmentar també la 
incorporació d'obra seva, com de Benet, a l'exposició fundacional del Museo de 
Arte Contemporaneo de Barcelona l'any 1960 a la Cúpula del Coliseum, projecte 
que va fer fallida, però que sens dubte tenia una lògica històrica i nacional respecte 
de l'actual MACBA del qual, se suposa —i potser això ja és suposar massa—, 
aquell havia de ser l'embrió o la idea a seguir. 

Crítics i historiadors de l'art com J. Corredor-Matheos, A. Cirici Pellicer, 
D. Giralt-Miracle, J. Teixidor, A. del Castillo, F X. Puig Rovira, E Miralles, 
entre d'altres, han contribuit des dels seus escrits a una major valoració de la 
nova ceràmica des de mitjans del segle XX. Autors que, tant des de capçaleres 
generalistes com La Vanguardia, Gran Via, Destino —on també hi col-laborà el 
ceramista—, com des de les especialitzades en art com Correo de las Artes o 
Batil, han fixat el transcendental paper de Llorens Artigas en l'art català i 
internacional, de la mateixa manera que ho han fet ceramistes de gran categoria 
com Antoni Cumella, Jordi Mercadé, Elisenda Sala o el mateix Joan Gardy, 
alguns d'ells deixebles seus o que seguiren les seves ensenyances, sense oblidar 
altres precursors com Francesc Quer, Antoni Serra, Marià Burguès o Josep Maria 
Gol, als quals també hi dedicaren textos crítics d'art com O. Junyent, J. Garriga 
i Manich, J. M. Junoy, E Pujols, C. Capdevila o el mateix J. Folch i Torres, i 
que representaren una primera onada en la valoració de l'art ceràmic, la qual fou 
augmentada abastament per crítics i historiadors de l'art com Josep Pijoan, Feliu 
Elias, el mateix Llorens Artigas, Joan Cortès —gran amic seu i crític d'art que 
tingué continuitat després de la Guerra Civil— i, sobretot, per la mesura justa 
que ens donà, tant de l'obra de Josep Llorens Artigas com de la nova ceràmica 
artística, Rafael Benet i Vancells. 

XAVIER SOLER ÀVILA 


Notes 


Fons Rafael Benet Capsa 5/15 topogràfic de la BC on es conserven les cartes que es transcriuen 
o citen en aquest article, algunes de les quals, sense datació explícita al text, ha calgut datar-les 
a partir dels seus continguts. 


Postals des de llocs com Ginebra, Londres, París, Ribes de Fresser, Barcelona, Gallifa, amb les 
quals es comunica amb Benet tant per a felicitar-se nadals, l'any nou, donar records a la família 
i amics, com per comunicar questions relatives a llurs professions. 


Llorens Artigas fa ús recurrent de contraccions no normatives i sol marcar les pauses prèvies a 
encetar o continuar una frase amb el signe '-' o bé amb un guió '—, sent habitual la no puntuació 
de les oracions, per la qual cosa m'he permès d'incorporar-la a les transcripcions així com 
d'eliminar aquelles. Tampoc se'n desfà de lèxic o gramàtica prenormativa sent habitual l'ús 
inadequat d'articles, adjectius, adverbis, pronoms, connectors, verbs o substantius, als quals 
afegirà algun gal-licisme —alguns dels quals he mantingut— i que també han estat actualitzades 
per a millor comprensió del lector. Tanmateix, he respectat alguns arcaismes marcant-los amb un 


'(sic)' en tant que entenedors i mantenidors de l'esperit de la comunicació. Cal dir que la seva 
loquacitat el fa escriure tal com raja, sense embuts, sovint amb el-lipsis, digressions, girs, etc., i 
amb una grafia sovint de difícil lectura, la qual cosa dificulta la seva transcripció i interpretació. 


SUÀREZ, Alícia, Un estudi sobre Rafael Benet, Barcelona: Fundació Rafael Benet, 1991, p. 76- 
90: on l'autora ens parla abastament de l'origen de l'agrupació, del paper que hi jugaria Benet en 
afegir-se a ella i de com tingué el seu reflex a la seva pintura, a la qual el mateix Benet anomenaria 
la seva època Courbet". 


En endavant, al text principal, La Veu. 


Per a un major coneixement de la vida i obra de Llorens Artigas, remeto al lector a monografies 
com les de COURTHION (1977), catàlegs d'obra com el de MIRALLES (1992), o treballs 
publicats en col-laboració entre. Universitat de Barcelona, la Fundació J. Llorens Artigas o el 
MNAC, com el de MAS (1993) sobre els seus escrits d'art, o més recentment el catàleg de 
l'exposició Hamada É: Artigas. Els colors del foc a càrrec de BRU (ed.), MAYUMI, TARUJI, 
RENJI (2021) i els Records d'un ceramista a càrrec de BRU (ed.), LLORENS ARTIGAS 
(2022), per no deixar d'esmentar el també recent treball, aquest de caire més sentimental, 


Facècies d'en Llorens Artigas, de la seva filla Mariette LLORENS (2022). 


LLORENÇ (sic) Artigas, Josep, "La Pedagogia del dibuix", La Veu de Catalunya, 5 de novembre 
de 1917, p. 5-6: article on questiona, per pessimista, la crítica que Elias va publicar sobre 
l'Escola de F. d'A. Galí i els seus mètodes d'ensenyament artístic. Li seguiran altres dos articles 
seus a La Veu de Catalunya: "El senyor Elias s'ha enfadat" i "El senyor Elias s'atempera (II i 
darrera part de "El senyor Elias s'ha enfadat""), d'1l i 25 de març de 1918 respectivament. En 
general, però, Llorens Artigas mantindrà amb ell una relació cordial i de respecte. 


LLORENS ARTIGAS, Josep, "Exposició Benet-Armengol a Terrassa", La Veu de Catalunya, 
29 octubre 1918, p. 14-15, primer article monogràfic seu sobre Benet per a la Pàgina Artística 
de La Veu, compartint protagonisme amb Josep Armengol arran de la seva exposició conjunta: 
LLORENS ARTIGAS, Josep, "Rafael Benet, el pintor de la civilitat", La Veu de Catalunya, 22 
Maig 1924, p. 45 segon article seu sobre Benet el mecanoscrit o galerada del qual també forma 
part del Fons Benet de la BC: aquest fou reeditat el mateix 1924: LLORENS ARTIGAS, Josep, 
"Rafael Benet, el pintor de la civilitat", La Revista, Barcelona. Any X, Núm. 211, 1-16 Juliol 
1924. 


MAS, Ricard, Josep Llorens Artigas. Escrits d'art, Barcelona: Universitat de Barcelona, Fundació 
J. Llorens Artigas, 1993: recull gairebé exhaustiu —per la relació que inclou fins al 1924- dels seus 
escrits d'art, amb un substanciós estudi crític introductori i una selecció de textos íntegres del 
ceramista. 
LLORENS ARTIGAS, Josep, "Rafael Benet", Art, Barcelona, Vol. I., Núm. 6, Març 1934, p. 
172-173. 


LLORENS ARTIGAS, Josep, "Josep Armengol", El Dia, Terrassa, Any I, Núm. 168, 4 de 
novembre 1918, p. 5: article publicat vuit dies després de la mort de l'escultor i que li hauria 
encarregat Benet abans de la seva mort. S'inclou nota a peu de pàgina dient que un cop compost 
aquest article, els arribà la notícia de la mort sobtada d'Armengol el 27 d'octubre. Al mateix diari 
es publicà, com a homenatge al jove escultor: BENET, Rafael, "Exposició Benet-Armengol a 
Terrassa", El Dia, Terrassa, Any I, Núm. 168, 4 Novembre 1918, p. 4-5: reproducció íntegra de 
l'article de Benet per a La Veu de Catalunya de 29 d'octubre de 1919. 


Carta d'Artigas a Benet de 1918 amb encapçalament com a Secretari de l'Escola Tècnica d'Oficis 
d'Art. 

BENET, Rafel (sic), "Josep Armengol, escultor", Vell i Nou: revista quinzenal d'art, Barcelona, 
Any IV, Núm. 84, 1r de febrer de 1919, p. 43-44. 


Carta d'Artigas a Benet de 1918 amb encapçalament de l'Escola Tècnica d'Oficis d'Art (Secció 
de vespres de l'Escola Superior dels Bells Oficis). 


BARENYS, Natàlia, El Plasticisme espiritual de Francesc Domingo, Barcelona: Mediterrània, 


2008, p. 185: tal com consta al treball de Barenys, les dues segiients exposicions individuals de 
Domingo foren a dues galeries parisenques, la Percier (1922) i a Le Cbien Andalous (1930), 
probablement gràcies al concurs del ceramista. 
Carta d'Artigas a Benet de 1919. 
BARENYS, Natàlia, "Francesc Domingo i Rafael Benet. El moment avantguardista", Quaderns 
Rafael Benet, Barcelona: Fundació Rafael Benet, 2007, núm. 18, p. 6-8. 
Llorens Artigas va fer quatre articles sobre Francesc Domingo a La Veu de Catalunya, tots ells 
l'any 1918, i un l'any segient per a Vell i Nou, sense comptar les vegades que l'esmenta a articles 
sobre les exposicions col.lectives en què participà. 
LLORENS ARTIGAS, Josep, "Barcelona MCMXIX", L'Instant, Barcelona-París: Joaquim 
Horta, Any II, Núm. 1, 15 Agost 1919, p. 5: on Llorens Artigas parla del paper que l'Agrupació 
Courbet va tenir al Saló de 1919. En destaca l'aportació de Domingo, a qui posa en un pedestal 
per Noi malalt, no sense deixar d'esmentar les tres obres de Benet, les pintures suburbials de 
Josep Beltran, les d'Espinal, Miró, Obiols, Ricart i Torres-Garcia. 
LLORENS ARTIGAS, Josep, Les Pastes ceràmiques i els esmalts blaus de l'Antic Egipte, 
Barcelona: Impremta de la Casa de la Caritat, 1922: estada parisenca de la qual se'n va derivar 
aquest llibre de fórmules químiques sobre l'elaboració de pasta ceràmica i la seva coloració. 
Pel que sembla, Artigas exercí com a secretari d'actes del comitè de la Junta Municipal 
d'Exposicions de Barcelona en representació de l'Escola Tècnica d'Oficis d'Art. La notificació, 
com s'esmenta, se li envià a Benet a La Publicitat, capçalera on treballà entre 1920 i 1922. 
Probablement, es refereix a Josep Barbey, president de la Junta Municipal d'Exposicions de 
Barcelona. 
Carta d'Artigas a Benet amb encapçalament de l'Escola Tècnica d'Oficis d'Art de 1921. 
BENET, Rafael, Joaquim Vayreda2: antecedents, l'ambient, l'home, l'artista, Barcelona: 
Publicacions de la Junta Municipal d'E ions d'Art, 1922. 

refereix a George V/aldemar, crític i historiador de l'art polonès actiu per aquells anys a 
França. 
Louis Vauxcelles, un dels més influents crítics d'art francesos conegut per haver encunyat els 
termes Fauvisme i Cubisme. 
Christian Zervos, editor i una de les principals firmes de Cabiers d'Art. 
Carta d'Artigas a Benet des de Paris de 1927. 
BENET, Rafael, "Lleures d'aficionat", La Veu de Catalunya, 19 novembre 1927, p. 5. 
Carta d'Artigas a Benet des de París de 1927, pel que fa al quadre que esmenta Llorens Artigas i 
que probablement s'exposaria al Salon des Tiileries, el seu fill Joan Gardy Artigas, en comunicació 
oral de l'onze d'agost de 2023, em va dir que no li constava cap oli de Benet entre les seves 
propietats, sent també possible que es vengués en algun certamen parisenc. 
Le Salon des Tiileries : est au le Palais de Bois : a la Porte Maillot, 1928, (catàleg de l'exposició), 
París: E Michel, 1928, p. 13: '... 210. Aprés dejeuner, au Faure... / 211. Sant Llorenç Savall III...', 
aquests foren els dos olis exposats per Benet segons consta al catàleg: potser el primer era el que 
tenia Artigas a París com a 'pedra de toc". 
BRU, Ricard (ed.), LLORENS ARTIGAS, Josep, Records d'un ceramista, Barcelona: MNAC, 
Fundació J. Llorens Artigas, 2022, p. 71. 


Carta de Llorens Artigas a Benet des de París de mitjans de maig o principis de juny de 1929. 
Datació aproximada deduida del fet que el ceramista li diu a Benet que encara no ha vist l'apartat 
de pintura (havent vist ja el d'escultura) i que el V// Salon des Tiileries s'inaugurava el 8 de maig 
i es clausurava el 30 de juny d'aquell any. 

FONDEVILA, Mariàngels, SEGURANYES, Mariona (eds.), Feliu Elias Bracons. La realitat 
com a obsessió, Barcelona: MNAC, 2022 (Monografies 09): on s'entra en detall sobre la polèmica 
entre Gasch i Elias —que també implicà Benet— i que assolí el seu zenit, pel que fa al terrassenc, 
amb la publicació de l'article de Gasch "Personalismes" per al número 1 dels Fulls Grocs de 15 


de desembre de 1929, precipitant el trencament de relacions entre ambdós. Vegeu: FONDEVILA, 
SEGURANYES, op. cit., 2022, p. 102-103: la polèmica amb Benet que continuà amb la 
ublicació del full volander o manifest promogut per Àngel Planells, Crítics infal-libles (Blanes: 
mpremta Blandònia, 1930), on Elias també va rebre per part de Gasch. 

Carta d'Artigas a Benet c. 1930. 

BENET, Rafael, "Opinions sobre l'art de Josep Llorens Artigas", La Veu de Catalunya, 6 gener 
de 1932, p. 5. 

ENET, Rafael, "Ceràmica de J. Llorens Artigas (Sala Parés)", La Veu de Catalunya, 8 gener de 
1932, p. 5. 

Postal d'Artigas a Benet de 1932 de finals de gener o principis de febrer enviada des de París, 32 
Rue de l'Orne XV, a la seva primera individual a can Parés li seguiria aquesta mostra novaiorquesa 
—ajornada, segons ens diu Bru— al mes de març segiient. Vegeu: BRU, op. cit., 2022, p. 115-116: 
on l'autor parla de la possibilitat que l'ajornament fos una repetició de la mostra, anunciada, en 
principi, per al desembre de 1931. 


ENET, Rafael, "El millor gres de l'exposició de Josep Llorens Artigas a la Junta de Museus", La 
Veu de Catalunya, 17 gener de 1932, p. 5. 

Carta d'Artigas a Benet des de Paris el 7 de març de 1932 amb encapçalament 32 Rue de l'Orne 

Vaugirard 22-94. 

ti), Rafuel Benet, catàleg de l'exposició al Centre Cultural de la Caixa 

a, (23 gener - 2 març 1997) i al Palau Moja (Barcelona, 11 març - 13 abril 1997), 

Departament de Cultura, 1996, p. 27, segons consta al 

catàleg, l'any 1932 Benet 'Fa un cicle de conferènci bre art modern català a l'Institut d'Arts 

en realitat partí en un cicle de 


Cultura Catalans) de la ersitat de París en el qual hi participaren, entre el 13 de febrer i el 
16 de març de 1932, experts com Focillon, Folch i Torres, Elias, Maseras, Ràfols i el mateix 
Benet, qui tancà el cicle amb dues conferències els dies 15 i 16 de març. Vegeu: BENET, Rafael, 
"Fundació Cambó a la Sorbona. Curs de conferències sobre pintura catalana", La Veu de Catalunya, 
13 febrer de 1932, p. 8: on ens informa i relaciona amb detall el programa. Vegeu també: 
BENET, Anna, "Benet i la docència, La Sorbona. 1932", Quaderns Rafael Benet, Barcelona: 
Fundació Rafael Benet, Núm. 9, desembre 2002, p. 12-13: on ens parla sobre aquesta carta i les 
indicacions que Llorens Artigas li donà per a les conferències. 


Actualment, és al Museu del Disseny de Barcelona junt amb altres obres de Joan Gardy i 
Mariette Llorens. L'any 2004 s'incorporaren —ara si, al MNAC- dos gerros seus dels anys 1930 
i 1937 procedents de la col.lecció Riera. 

Carta d'Artigas a Benet posterior al 7 de març de 1932 enviada des de París amb encapçalament 
32 Rue de l'Orne XV Tel. Vaugirard 22-94: tot i que podria haver estat escrita des de Nova Yorls, 
ja que la data és de dos dies després de la inauguració a la Brummer Gallery i potser era als Estats 
Units. 

Carta d'Artigas a Benet de 10 o 12 de maig de (1932) des de París amb encapçalament 32 Rue 
de l'Orne XV, Tel. Vaugirard 22-94. 

BENET, Rafael, "Exposició de Primavera. Saló de Montjuic. III — Escultura... Ceràmica, orfebreria, 
aca", La Veu de Catalunya, 22 juny de 1932, p. 5. 


BENET, Rafael, "Adquisicions per al Museu en els Salons de "Montjuic" i "Barcelona" ", Butlletí 
dels museus d'art de Barcelona. Publicació de la Junta de Museus, Barcelona: Junta de Museus, 
1931-1937, Volum II, Núm. 20, Gener 1933, p. 1-7. 


Carta d'Artigas a Benet des de París de 25 de juliol de 1932. 
Refereix l'Exposition Manet retrospectiva del pintor realitzada a París aquell any. 
La mostra es realitzà a la Galerie Petit el mes de juny de 1932. 


Crític d'art, pintor i autor, entre d'altres, d'una monografia sobre el pintor alemany Georges 
Grosz. 


LLORENS ARTIGAS VIST PER BENET 


Com a complement a l'anterior text sobre les cartes de Llorens Artigas a Benet i, 
en no poder consultar, pel moment, les cartes que el pintor i tractadista d'art envià 
al ceramista, transcrivim a continuació les opinions que Rafael Benet publicà 
a La Veu de Catalunya sobre Llorens Artigas durant el anys 1932 a 1936, textos 
que evidencien l'estima que tenia per la seva obra. 


Opinions sobre l'art de J. Llorens Artigas 


El ceramista Josep Llorens Artigas exhibeix aquests dies a la Sala Parés. La ceràmica 
de Llorens, coneguda arreu del món, fins avui no havia estat mostrada a Barcelona. 
Hom podrà admirar aquestes peces úniques fins el dia 15 del corrent. 

En el mateix moment que l'art de Llorens Artigas ha conquistat d'una manera 
rotunda totes les voluntats dels nostres artistes i col-leccionistes, conquista també 
l'atenció dels novaiorquesos: Josep Pijoan, el nostre eminent crític d'art, ha prefaciat 
el catàleg d'aquesta exposició de ceràmica catalana —no pas popularista, sinó bella, 
dura i perfecta com la xinesa— a Amèrica. 

Copiem a continuació dues opinions: la d'un eminent crític estranger, i la 
d'un no menys eminent crític català. 

D'Ernest Tisserand a La Renaissance: 

"Els Gres d'Artigas són ceràmica de primera categoria. 

Anatole France ha dit que el més bonic estil no és el més senzill, sinó el que 
sembla senzill. La simplicitat dels gres d'Artigas és de la mateixa naturalesa, no és 
una simplicitat afectada, però tampoc no és una simplicitat naive. És el resultat 
de llarga meditació, de difícils estudis, d'experiències múltiples. Artigas emmotlla 
ell mateix les seves peces. No cerca descobrir noves formes: les formes belles, fetes 
a mà, li són suficients. La matèria és pura, bona, precisa. És en el joc dels seus 
esmalts que tota la subtilitat del seu art troba el camí. Artigas no utilitza altres 
esmalts que els de la seva pròpia composició, i mai cap fórmula no ha estat usada 
per ell, cap assaig no ha estat fet, sense que immediatament hagi estat transcrit en 
un quadern, avui atapeit, que molts dels seus companys voldrien tenir a mà. 

Ací és on resideix el secret de la simplicitat. És gràcies a tantes experiències 
que Artigas ha pogut vestir les seves ceràmiques amb aquesta vestidura que té tots 
els mèrits de la distinció, i que és tan difícil de trobar en altres ceramistes. 

En resum, sota l'aspecte de tradicional els gres d'Artigas, austers i de noble 
execució, penetren per la màgica dels seus esmalts en el món d'una novetat. " 

I Joan Sacs diu en el Mirador: 

"Cert que la porcellana i el gres d'art són meravellosament conreats a Dinamarca, 
a Àustria, a Anglaterra i Alemanya: però a la saga dels ceramistes clàssics de la 
Xina i del Japó, França fou la primera nació que introduí aquest art enlluernador 
a Europa. I fou França l'únic poble que durant cinquanta anys experimentà tot 


Retrat de Josep Llorens Artigas dins el catàleg de 
l'exposició Esmaltes y cerdmicas de gres al Club Urbis 
de Madrid. 26 de febrer al 16 de març de 1960. 


Unitat Gràfica. Biblioteca de Catalunya. 


sol les pastes, vernissos i esmalts que convenen a la ceràmica de gran foc. En 
aquest mercat principal de la ceràmica d'art, en aquesta terra de mestres ceramistes 
havia, doncs, d'ésser molt difícil a un ceramista estranger de fer-hi forat. 

El nostre conciutadà Josep Llorens Artigas ha tingut, però, la sort i el talent 
de fer-se pas entremig d'aquests mestres i ocupar-hi un lloc envejable després de 
vuit anys d'experiments i pràctiques endiablades. 

Ultra el talent i la sort, calia posseir també una enorme dosi d'optimisme 
i d'empenta. Sense aquests dos ingredients la sort no arriba mai a regalar-nos. 
Molt d'optimisme calgué a Llorens Artigas per vèncer els incomptables i gegantins 
obstacles que la ceràmica disposa, a manera de paranys de desistiment, al pas dels 
seus postuladors. Moltes amargors, molts desespers i vacil-lacions hagué de vèncer 
el nostre ceramista en la soledat i humilitat del seu obrador de Charenton, quan 
el dimoni del foc, aquell mal esperit que els millors ceramistes xinesos temien 
més que la damnació, s'interposà entre l'anhel del ceramista i la química infernal 
dels forns arborats. 

Per fi, Llorens Artigas reeixí en el seu dificilíssim art algunes peces que degueren 
ésser de gran valor, quan els col-leccionistes per excel-lència, els millors connaisseurs 
i els marxants més exigents, li esgotaven la producció. Ara mateix, el primer marxant 
d'ací de Nova Yorle ha emparaulat el ceramista català per organitzar una exposició 
lliure de tot risc a la gran capital americana. " 

6 de gener de 1932 


Ceràmica de J. Llorens Artigas (Sala Parés) 


Diu que Josep Pijoan, el nostre gran líric de l'arqueologia, ha tingut cura de 
presentar als novaiorquesos, amb mots encomiàstics, el català de Charenton-le- 


Pont, Josep Llorens Artigas. Pijoan ha posat uns mots al catàleg de l'exposició que 
el nostre ceramista té oberta actualment a Nova Yorle. Diuen en resum, aquestes 
paraules, que els grans artistes de la ceràmica xinesa de les èpoques de Tang i 
Sung, en tenir esment d'aquesta exposició de Llorens Artigas, s'hauran arribat 
fins a la Cinquena Avinguda per analitzar els gresos exhibits. I diu Pijoan que 
els grans artistes xinesos han retornat avergonyits a la tomba en veure que aquest 
català de París ho fa tan bé com ells. 

Llorens Artigas, alhora que a Nova Yorls, exhibeix a Barcelona els seus gresos 
admirables i hom s'adona, al primer cop de vista, que Pijoan no ha exagerat pas 
en els mots que ha posat al catàleg de l'exposició americana. Tots els esperits 
cultivats de la nostra ciutat estan d'acord en ço que Pijoan ha escrit de la ceràmica 
de Josep Llorens Artigas. La ceràmica que aquest petit home irònic, graciós i 
xerraire ha cuit a Charenton és, simplement, una meravella. Normalitat i sensibilitat 
hi ha en aquestes formes i matèries endurides al foc. Atzar del foc, controlat per 
aquest petit català, que ha realitzat aquestes meravelles a còpia de grans sacrificis. 

En aquests temps magnífics, en els quals la raó econòmica menysprea totes les 
altres raons, i per tant, la raó de la sensibilitat, aquest català de París, per assolir 
aquestes meravelles qualitatives, ha lluitat amb els atzars del foc fins assolir servir- 
se'n gairebé a mesura de la seva voluntat. Però aquesta lluita és cara. Les fornades 
fracassades se succeeixen. Les peces en les quals els atzars del foc no han pogut 
ésser controlats per la intel-ligència, el ceramista de Charenton les va destruint. 
Diuen que davant del seu antic forn del Quai des Carrieres, el Sena té menys 
profunditat degut a les peces fallides que Llorens Artigas hi ha llançat. 

A la fi, el ceramista ha arribat al final de la lluita victoriós. No és pas una 
victòria fàcil la seva, haver arribat a l'aspecte de normalitat, jugant amb l'atzar, i 
haver-hi arribat, sobretot en algunes peces, dotant la matèria de totes les qualitats 
que els homes sensibles estimen. Dotant la matèria d'una riquesa sensualment 
lírica, per la qual aquestes formes ceràmiques han esdevingut art pur, com la més 
bella i desinteressada escultura o pintura. 

Per aquesta normalitat —la qual ja comença de determinar-se en les formes— i 
per l'alta sensualitat de les matèries acolorides de la manera més sensible, els 
gresos de Llorens Artigas es pot dir que no tenen època. Són, com totes les 
coses realment belles, substancialment tradicionals: són d'avui —absolutament 
modernes— però podrien ésser d'ahir. Lluny, doncs, del que hom anomena estil 
nou, i malgrat tot, la novetat i la sorpresa són ací en quantitat i qualitat. Hom 
prova la novetat i la sorpresa ací, davant els blancs inefables i els roses subtils, els 
verds decidits o matisats, els blaus agrisats, etcètera. La matèria dels gresos de 
Llorens és un festí pels ulls i pel tacte. Brunyits, llisos o delicadament jaspiats 
aquests gresos són bells com una flor, com una fruita, com la galta d'una noia o 
subtilment fantasiosos d'ornament com la pell dels rèptils més preciosos. 

Hom ha evitat ací els regalims de les pastes: els atzars del foc han estat emprats 
ací d'una manera subtilíssima. El gran ceramista Llorens Artigas ha fet donar al 
foc tot el rendiment de miracle que el foc pot donar. I quan aquest element ha 
traspassat la subtilitat del miracle —l'equilibri de la normalitat i sensibilitat—, 


Jaume Pla, Retrat de Rafael Benet per al seu llibre de 
1934 Arcadia sense mite. Biblioteca de Catalunya. 


quan ha aparegut la grolleria del pur atzar sense control, Llorens Artigas ha tornat 
a llançar i tornarà a llançar noves peces al Sena, fins a trobar altra vegada noves 
meravelles —peces úniques— meravelles de les excavacions que han de venir. 


8 de gener de 1932 


El millor gres de l'exposició de J. Llorens Artigas a la Junta de Museus 
És innegable que la millor peça ceràmica de l'Exposició Llorens Artigas és la que 
ocupa la capçalera: a un domini tècnic d'alta qualitat, pel qual la matèria està al 
punt, ajunta aquella part d'atzar —també al punt— per la qual hom pot dir que es 
tracta d'un gres d'alta sensibilitat. És realment una peça de Museu que faria bona 
companyia a les millors peces xineses del Cernuschi o del Museu Oriental Asiàtic 
de Colònia. 

Llorens Artigas ha clausurat suara l'exposició a la Sala Parés, la qual fou 
comentada en l'hora oportuna en aquestes columnes. Els amateurs barcelonins 
han retingut alguns d'aquells pots admirables, però, cal dir-ho, han deixat sense 
encetar la vitrina dels gerros rosa —una de les troballes ceràmiques més reeixides 
quant a sensibilitat de color— i han oblidat la peça central de l'exposició: aquell 
pot blanc, gris, roig, en el qual la qualitat assoleix una major i, per tant, altament 
misteriosa, sensualitat. 

Jo, que ignoro els preus que foren posats a cada una de les peces que figuraren 
a l'exposició, que tan bon record ha deixat entre els connaisseurs, no puc explicar- 
me el motiu pel qual aquestes peces millors no han restat a Barcelona, si no és que 
fossin valorades d'una manera molt més alta que les altres. Únicament en aquesta 
raó es pot trobar una mitja excusa del perquè els gresos rosa i el pot central de 
l'exposició no hagin estat adquirits. 

Aquests gresos admirables, se'n tornaran a París. Vull deslliurar, doncs, la 
meva consciència de català dels remordiments que en aquest moment l'atenyen, 


sinó es lliurés a la confessió pública segúent: 

La millor peça de l'exposició J. Llorens Artigas —almenys la millor— ha de 
restar a Barcelona. Cal que el nostre Museu d'Arts Decoratives l'adquireixi, que 
no es deixi perdre aquest exemplar bellíssim de ceràmica, realitzat per un català. 

No crec que la quantitat que l'artista demani d'aquesta peça arruiíni la Junta 
de Museus, no ho crec. Però suposant que el preu d'aquest exemplar fos fabulós, 
hom hauria de procurar-se els diners, encara que per obtenir-los hom hagués 
d'organitzar una capta pública. 

Cal que aquest gres admirable —blanc-gris i amb un cop de foc en una galta— 
resti per sempre més a Barcelona. 

17 de gener de 1932 


Exposició de Primavera. Saló de Montjuic 


1...) Josep Llorens Artigas, que és també un dels noms que figuraven en la meva 
llista mínima de candidats al Museu, té al Saló sis magnifiques peces de ceràmica. 
L'aportació de Llorens cau de ple dintre l'art pur i així és considerat per totes les 
persones sensibles o simplement documentades. Cada una de les peces exhibides 
mereix comentari extens. Avui no tinc temps ni espai per fer-los. Llorens exhibeix 
el gerro vori, el gerro pell de síndria, el gerro gras untuós verd brillant, el gerro 
groc (tons tendres: groc, verd i ocres), el gerro rodó —poma del diable— fill de la 
bona tradició xinesa, semimat, agradable al tacte, coloració de fruita. 

L'aportació de Llorens, tota excel-lent, assoleix un major grau líric en el gerro 
Clar de lluna, que reproduim, el qual és la peça assenyalada per enriquir el nostre 
Museu. 

22 de juny de 1932 


J. Llorens Artigas, ceramista 


És un dels nostres valors triomfants ací i a fora. Actualment exposa a la Sala Parés 
una bona quantitat de peces de gres de gran foc, que afermen, tant com els seus 
coneixements tècnics, la sensibilitat ceramista de l'autor, sense la qual no hi ha 
possibilitat de donar obra realment qualitativa. 

Gal fer constar que els seus coneixements tècnics són adquirits per via d'assaig 
i a còpia de grans fracassos, més que per un regular aprenentatge. 

L'exposició de Llorens Artigas és un dels èxits de la quinzena. Les peces de 
gres del nostre artista —ja s'ha dit altres vegades— no s'han de classificar entre les 
obres baixament decoratives o baixament aplicades, sinó entre les obres d'art pur. 
Tant com una sensibilitat i una sensualitat ceramistes per produir-les, calen una 
sensibilitat i una sensualitat ceramistes per gaudir-ne la contemplació i gustar-ne 
el tacte. 

L'allunyat i, malgrat tot nostre, Josep Pijoan, escriví en el catàleg de l'exposició 
de Josep Llorens Artigas a Nova Yorle, que el nostre artista havia ressuscitat la 
sensibilitat i la tècnica preciosa dels xinesos dels bons temps. És una qualitat que 
els catalans d'avui necessitàvem empeltar en el nostre esperit, aquesta de fer una 
mica nostres els refinaments del gust extrem oriental. En els centres de cultura 


europea aquesta fusió de la sang oriental i occidental és ja més que centenària, i la 
transfusió de la sang extrem oriental s'hi intentà més d'una vegada. 

Ja que els catalans no tenim la sort de posseir un Guimet o un Victoria and 
Albert Museum, anem a veure un vell i vivent reflex oriental en les vitrines de can 
Parés, en les quals Llorens Artigas exhibeix els seus gerros occidentals de gres, 


admirables. 
8 de desembre de 1933 


Peces de gres a gran foc de J. Llorens Artigas 


El ceramista Josep Llorens Artigas exhibeix a la Sala Parés les darreres realitzacions 
de ceràmica de gres a gran foc. Aquestes peces són cuites a Barcelona en els forns 
que Manuel Reguant li ha facilitat. 

La ceràmica de J. Llorens Artigas ha assolit en un temps relativament curt una 
qualitat altíssima. Tothom recorda les primeres obres de Llorens fetes a Charenton, 
d'una gaueherie desconsoladora. Amb pocs anys i amb una gran quantitat de 
disciplina i altres sacrificis, l'artista ha obtingut les pastes ceràmiques més difícils 
i les qualitats de cocció més riques. Les peces ceràmiques de Llorens són obres 
d'art per a gourmets exigents, realitzades amb sensibilitat i netedat. 

Les formes dels seus pots, —interpretades, les actualment exhibides a can 
Parés, pel mestre torner Dionís Peralta, segons dibuixos de l'artista— tenen sempre 
l'elemental senzillesa de les formes de torn, molt escaients a les del mobiliari 
modern. 

El nom de J. Llorens Artigas és universalment conegut i molt especialment a 
París. A Barcelona també, sortosament, l'art d'aquest català nòmada és apreciat 
pels amateurs. 

9 de desembre de 1933 


Del Saló de Montjuic 


L...) En la secció d'Art Aplicat triomfen els ceramistes J. Llorens Artigas en primer 
terme per la netedat de les seves peces de gran foc, en les quals, tant com la 


qualitat el color parla. 
20 de juny de 1934 


I Saló d'artistes decoradors 


(..JHom assenyala un menjador de Josep Palau, i en la vitrina central instal-lada 
a la sala d'actes del F. A. D., unes mostres de la ceràmica d'alt foc de Josep Llorens 
Artigas, de formes simples —belles— de qualitat de matèria excel-lentment assolida 
i de coloració inspirada. Peces conegudes per haver estat exhibides anteriorment, 
però que tenen la virtut de no haver passat gens de moda. Davant d'aquests gres 
d'Artigas hom s'adona com són insuficients i mentideres les classificacions d'art 
pur i art aplicat, a les quals estigueren tan afeccionats els tractadistes d'estètica 
vuitcentistes. Aquest vasos emocionen com una tela o una escultura d'un gran 
mestre. 
7 de juny de 1936 

